**להוציא את העז מהבית**

איש אחד בא לרבי שלו ואמר לו: "כבוד הרב, אני מיואש, אני זקוק לעזרתך. השמחה נעלמה מביתנו. אנחנו גרים בחדר אחד אני, אשתי, חמשת ילדינו וחמותי. אנחנו כל יום צועקים זה על זה. ממש הגענו לקצה, זה ממש גיהנום. "שאל הרב: "אתה מבטיח לעשות כל מה שאגיד לך?"

נשבע האיש שיעשה הכול כדי להחזיר את השמחה לביתו. אמר הרב: "מצוין. כמה חיות יש לכם בבית?" "יש פרה, עז ושש תרנגולות" אמר האיש. אמר לו הרב: "קח את כל החיות שלכם, הכנס אותם יחד איתכם לחדר, וחזור אליי בעוד שבוע". האיש חזר לביתו ועשה כמצוות הרב.

שבוע לאחר מכן חזר לביתו של הרב, מיואש לגמרי. וכשהוא מיילל אמר לרב: "אני בהתמוטטות עצבים. הבוץ , הלכלוך, הרעש, אנחנו כולנו בטירוף".

"חזור חזרה והוצא את החיות החוצה." אמר הרבי. האיש מיהר לביתו ושוב עשה כמצוות הרב.

למחרת חזר לרבי עם עיניים נוצצות משמחה: "איזה חיים נפלאים! החיות יצאו החוצה, הבית הוא גן עדן. כל-כך שקט, כל כך נקי, כל-כך מרווח! אנחנו מאושרים".

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

"להיות שמח לא אומר שהכל צריך להיות מושלם. זה אומר שהחלטת לראות מעבר...."